Document ID: 32007R0167

REGULAMENTUL (CE) NR. 167/2007 AL COMISIEI
din 20 februarie 2007
privind cererile de licențe de import de orez originar din Egipt și provenind din această țară în cadrul contingentului tarifar prevăzut în Regulamentul (CE) nr. 196/97
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1785/2003 al Consiliului din 29 septembrie 2003 privind organizarea comună a pieței orezului (1),
având în vedere Regulamentul (CE) nr. 2184/96 al Consiliului din 28 octombrie 1996 privind importurile în Comunitate de orez originar din Egipt și provenind din această țară (2),
având în vedere Regulamentul (CE) nr. 196/97 al Comisiei din 31 ianuarie 1997 de stabilire a normelor de aplicare a Regulamentului (CE) nr. 2184/96 al Consiliului privind importurile în Comunitate de orez originar din Egipt și provenind din această țară (3), în special articolul 4 alineatul (3),
întrucât:
(1)
Articolul 4 alineatul (3) din Regulamentul (CE) nr. 196/97 prevede stabilirea de către Comisie a unui procent unic de reducere a cantităților solicitate dacă cererile de licențe de import depășesc cantitățile care pot fi importate. Articolul menționat mai sus prevede, de asemenea, obligativitatea Comisiei de a comunica prezenta decizie statelor membre în termen de 10 zile lucrătoare de la depunerea cererilor de licențe.
(2)
Cererile de licențe de import pentru orez având codul NC 1006 depuse în perioada 1 septembrie 2006-8 februarie 2007 au ca obiect o cantitate de 32 994 de tone, în timp ce cantitatea maximă care poate fi importată este de 32 000 de tone de orez din cadrul codului NC 1006.
(3)
Prin urmare, este necesar să se stabilească procentul de reducere prevăzut la articolul 4 alineatul (3) din Regulamentul (CE) nr. 196/97 pentru cererile de licențe de import depuse la 8 februarie 2007 și care beneficiază de reducerea taxei vamale prevăzute în Regulamentul (CE) nr. 2184/96.
(4)
De asemenea, nu mai trebuie eliberate licențe de import care permit obținerea unei reduceri a taxei vamale pentru anul de comercializare curent.
(5)
Ținând seama de obiectivul vizat, dispozițiile prezentului regulament trebuie să intre în vigoare la data publicării în Jurnalul Oficial,
ADOPTĂ PREZENTUL REGULAMENT:
Articolul 1
Cererile de licențe de import pentru orezul din cadrul codului NC 1006 care beneficiază de reducerea taxei vamale prevăzute în Regulamentul (CE) nr. 2184/96, depuse la 8 februarie 2007 și notificate Comisiei, permit eliberarea licențelor pentru cantitățile afectate de procentul de reducere de 80,123148 %.
Articolul 2
Cererile de licențe de import pentru orezul din cadrul codului NC 1006 depuse cu începere de la 9 februarie 2007 nu mai permit eliberarea licențelor de import în cadrul Regulamentului (CE) nr. 2184/96.
Articolul 3
Prezentul regulament intră în vigoare la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 20 februarie 2007.

Labels: 3
17
18